Πριν 15 ημέρες, και συγκεκριμένα στις 29 Νοεμβρίου γράφαμε (http://www.antinews.gr/2013/11/29/236311/) πως όλα βρίσκονται στην κόψη του ξυραφιού. Το πολιτικό τοπίο είναι τόσο ρευστό που κανείς δεν ξέρει που μπορεί να οδηγήσει όλη αυτή η κατάσταση.\nΟι ραγδαίες εξελίξεις στο χώρο μεταξύ του ΠΑΣΟΚ και του ΣΥΡΙΖΑ, προοιωνίζονται πολύ σοβαρές πολιτικές εξελίξεις καθώς η συγκυβέρνηση βαδίζει σε τεντωμένο σκοινί.\nΗ επιστολή των «11» στον Βενιζέλο χαρακτηρίστηκε και ως ευθεία αμφισβήτηση της προεδρίας του στο κόμμα και κάποιοι δεν αποκλείουν ακόμη και αλλαγή ηγεσίας. Άλλωστε, υπάρχουν αρκετοί που τον τελευταίο καιρό βλέπουν ότι ο Βενιζέλος δεν «τραβάει άλλο». Ωστόσο, 15 ημέρες πριν την έναρξη της ελληνικής προεδρίας και με τον Βενιζέλο να έχει σημαίνοντα ρόλο ως υπουργός Εξωτερικών, γεννάται το ερώτημα πώς η Ελλάδα θα επιδείξει σοβαρότητα αν δεν ξέρουμε ακόμη κι αν θα υπάρχει κυβέρνηση;\nΚι ενώ στο ΠΑΣΟΚ γίνει χαμός, στη ΔΗΜΑΡ υπάρχει πολύ σοβαρό ιδεολογικό πρόβλημα καθώς δεν ξέρουν που πρέπει να πάνε. Προς την Κεντροαριστερά ή προς τον ΣΥΡΙΖΑ; Το συνέδριο μπορεί να μην έχει ευθεία διάσπαση, όμως, είναι σίγουρο ότι οι πληγές δεν κλείνουν και ο… μπάρμπα Φώτης έχει μεγάλο πρόβλημα.\nΜέσα σ’ όλα αυτά έχει κάνει την εμφάνισή της η κίνηση των «58», ο Γ. Παπανδρέου, που θέλει να ξαναπάρει το κόμμα, και πέντε – έξι άλλοι που βλέπουν τους εαυτούς τους ως τους νέους ηγέτες της κεντροαριστεράς.\nΣτον ΣΥΡΙΖΑ τσακώνονται για το αν θα πρέπει να μείνουμε στο ευρώ ή όχι, ο Τσίπρας δίνει τα διαπιστευτήριά του στον… πρόεδρο της Κομισιόν, Ολι Ρεν, ενώ ο Λαφαζάνης σκίζει τα ρούχα του βλέποντας τους Τεξανούς να βγαίνουν στον αφρό.\nΣτο άλλο άκρο της Χρυσής Αυγής, δεν αποκλείεται τους επόμενους μήνες να δούμε δίκες με κατηγορητήριο για προπαρασκευαστικές πράξεις κατάλυσης του πολιτεύματος. Οι ποινές; Έως ισόβια και στέρηση των πολιτικών δικαιωμάτων καμιά 10αριά κορυφαίων στελεχών.\nΚαι τι μένει; Η Νέα Δημοκρατία. Έχουμε και λέμε:\nΚανείς δεν γνωρίζει αν παίζεται κάποιο ύπουλο παιχνίδι σε βάρος του Σαμαρά από Καραμανλικούς, Ντορικούς ή άλλους απροσδιορίστου ταυτότητας βουλευτές ή στελέχη που δεν του συγχώρησαν ότι πήρε το κόμμα.\nΥπάρχουν ορισμένοι που έχουν από καιρό απασφαλίσει και δεν αποκλείεται να μην ψηφίσουν κάποιο κρίσιμο νομοσχέδιο, όπως π.χ. αυτό για τα ακίνητα την επόμενη Τετάρτη, πιθανότατα. Νικήτας Κακλαμάνης, Πολύδωρας, Βλάχος, Τζαμτζής, Σπηλιωτόπουλος, Ταμήλος είναι στην επικίνδυνη ζώνη και είναι άγνωστες οι αντιδράσεις τους.\nΕπίσης, η κυβέρνηση παρουσιάζει σοβαρές αρρυθμίες οι οποίες φάνηκαν κυρίως στο θέμα της ΔΕΗ. Την ίδια στιγμή η κρίση βαθαίνει και η φτώχεια επεκτείνεται. Δείτε τα στοιχεία της ΕΛΣΤΑΤ. Σχεδόν 3 στους 10 δεν έχουν να πληρώσουν ούτε για ικανοποιητική θέρμανση. Το ποσοστό του πληθυσμού που στερείται, τουλάχιστον, τέσσερις από τις εννέα, συνολικά, διαστάσεις της υλικής στέρησης, ανέρχεται σε 19,5% το 2012 (από 11,2% το 2008), με την Ελλάδα να βρίσκεται στην 6η χειρότερη θέση, πανευρωπαϊκά, μετά τη Βουλγαρία (44,1%), Ρουμανία (29,9%), Λετονία (26%), Ουγγαρία (25,7%) και Λιθουανία (19,8%). Μιλάμε για στοιχεία του 2011, σκεφτείτε τι έχει γίνει μέσα στην επόμενη διετία. Προφανώς αυτό δεν είναι success story.\nΤους επόμενους μήνες η κυβέρνηση, εκτός από τη διαχείριση της προεδρίας της ΕΕ έχει να διαχειριστεί και τις διαπραγματεύσεις για το χρέος. Θα γίνουν τον Απρίλιο, θα γίνουν τον Ιούνιο, κανείς δεν γνωρίζει.\nΚαι ποιος θα τις κάνει αυτές τις διαπραγματεύσεις; Το κλαδί που στέκεται ο Γ. Στουρνάρας πετσοκόβεται κάθε μέρα είτε έχει κάνει καλά είτε κακά. Μάλιστα, άρχισαν και οι διαρροές περί της διαδοχής του με πρώτο – πρώτο στη λίστα να είναι ο… Μάκης Βορίδης. Πώς λοιπόν θέλει μια κυβέρνηση να κάνει σοβαρή διαπραγμάτευση όταν ο υπουργός που έκανε τις διαπραγματεύσεις επί 1,5 χρόνο αφήνεται έρμαιο της κριτικής;\nΌλα αυτά βαραίνουν το κλίμα, άλλωστε, στο Μαξίμου τρέμουν στην ιδέα διάλυσης του ΠΑΣΟΚ, επομένως, διάλυσης και της κυβέρνησης ή ενός ατυχήματος στη Βουλή.\nΚαι το μέγα ερώτημα είναι: Τι θα κάνει ο καλός παίχτης, δηλαδή ο Σαμαράς για να αντιμετωπίσει την κρίση; Θα πάει σε εκλογές πριν τον Απρίλιο με την ελπίδα να… βγει πρώτος ο ΣΥΡΙΖΑ, να τα κάνει μπάχαλο και να ξαναφωνάξουν τη ΝΔ να σώσει τη χώρα; Ή θα επιλέξει τις τριπλές εκλογές τον Μάιο με την ελπίδα να έχει λυθεί το θέμα του χρέους, να έχει μοιραστεί μέρος από το πλεόνασμα και να έχει αναστραφεί η αρνητική εικόνα που έχει ο ελληνικός λαός;\nΠράγματι δύσκολα διλήμματα που, απ’ ότι μαθαίνουμε, έχουν φανατικούς υποστηρικτές και από τις δύο πλευρές. Άλλοι συμβουλεύουν για τάχιστα εκλογές, άλλοι να περιμένουμε τον Ιούνιο. Η ουσία είναι ότι οι πρωτοβουλίες δεν είναι στα χέρια του κ. Σαμαρά. Κι αυτό γιατί το ΠΑΣΟΚ είναι αστάθμητος παράγοντας ενώ κανείς δεν αποκλείει εσωτερική «αναδιάταξη δυνάμεων» πράγμα που σημαίνει ότι θα ηχήσουν «καμπάνες αποστασίας».\nΔημοκράτης 14/12/2013 10:54:44\nΟποιος εχει μάτια βλέπει.\nΤο σίγουρο ειναι πως ο Συριζα ΔΕΝ θέλει εκλογές τουλάχιστον για το επόμενο εξάμηνο.\nΠεριμένει τη κατάρευση της κυβέρνησης Σαμαρά , που με μαθηματική ακρίβεια θα συμβεί τους επόμενους μήνες, ισως και εντός του Δεκεμβρίου.\nΟπότε για οσους εχουν μάτια και αυτιά ανοικτά, δεν τίθεται καν δίλλημα.\nΕκλογές τώρα, -και ας βγει ο Συριζα- διαφορετικά το τέλος για τη παράταξη της Ν.Δ. θα ειναι χειρότερο απο αυτό του Πασοκ.\naris 14/12/2013 10:59:03\nΧμμμμ 14/12/2013 11:33:35\nούτε εκλογές ουτε πτώση της κυβέρνησης απο ατύχημα.\nΣτην αίσθηση μου πως όποιοι προωθούν τον Σερ το κάνουν για να απειλήσουν τον Σαμαρά και να πάρουν όσο το δυνατό γινεται πιο πολλά ανταλλάγματα. Τι ανταλλάγματα? Εύκολο είναι βρείτε τα, άλλωστε αυτή τη στιγμή παίζονται τεράστια οικονομικά συμφέροντα.\nΥπάρχει και μια δεύτερη μικρότερη κατηγορία ανάμεσα στους Σερ-ικους που επιθυμουν τον αφανισμο του Σαμαρα προκειμενου να κληρονομησουν το κομμα, λογαριάζουν όμως χωρις να λαβουν υπ οψη τους το λαο οπότε δεν μας απασχολουν προς το παρον.\nΝιόβη 14/12/2013 12:11:11\nΟ Σαμαράς θα κάνει ό,τι...τον συμβουλέψουν να κάνει. :) Αυτοί οι ανίκανοι σύμβουλοι που όμως ο πρωθυπουργός της χώρας επιμένει να λαμβάνει υπ᾽όψιν (αν και άξιος και ικανός και έξυπνος και πατριώτης και μάγκας ο ίδιος).\nΝαι, ειρωνεύομαι. Μην αναρωτηθείτε.\nUncle Stgm 14/12/2013 13:33:27\nΘα ακολουθήσει τη φυσική και θεσμική πορεία των πραγμάτων.\nΑντίθετα με τις συνήθεις μεταπολιτευτικές κοτζαμπάσικες πρόωρες εκλογές, κάθε κυβέρνηση έχει κανονική εντολή διακυβερνησης για 4 χρόνια - φυσικά, ενόσω διατηρει την δεδηλωμένη.\nΔεν βλέπω γιατί να ζηλέψει ο Σαμαράς τη "δόξα" του Παπανδρέα Γ' ή του Καραμανλή Β' και να φύγει πρόωρα με ταρατατζούμ. Καμμιά δόξα - και προπαντός καμμιά υποφερτή υστεροφημία - όταν γυρίζεις την πλάτη στο πρόβλημα. Υποθέτω ότι λόγω χαρακτήρα, θα θελήσει να είναι διαφορετικός.\nΑυτά είναι τα πλαίσια. Ούτως ή άλλως, στη δημοκρατία δεν υπάρχουν αδιέξοδα.\naris @ Uncle Stgm 15/12/2013 12:14:10\nΤην ίδια εκτίμηση κάνω κι γώ αγαπητέ θείε. Οσο θα έχει τη δεδηλωμένη , έστω και με 151, ο Σαμαράς θα συνεχίσει για δύο λόγους. Πρώτον γι αυτό που λες και σύ οτι δεν ζηλεύει τη δόξα των άλλων και δεύτερο διότι ξέρει πως όποτε κι αν γίνουν οι εκλογές δεν θα ξαναείναι πρωθυπουργός.\nΜετά τις Ευρωεκλογές, τα προγνωστικά λένε οτι θα έχει χάσει και τυπικά τη δεδηλωμένη που τώρα διατηρεί χάρη στο μπόνους των 50.\nUncle Stgm 14/12/2013 13:35:33\nΟ sir, ο ουσιαστικά και όχι τυπικά "σέρ", ο Γρηγόριος, σε τέτοιες περιπτώσεις έλεγε:\ngalanos @ Uncle Stgm 15/12/2013 06:23:25\nΚαι μετα "οργωνε "\nκουκουλοφόρος με ζαρτιέρες 14/12/2013 14:04:01\nO Σαμαράς έκανε τεράστιο επικοινωνιακό λάθος με τη Χ.Α. Για πρώτη φορά υπήρχε ισορροπία δυνάμεων αριστεράς -δεξιάς 50-50 και ο Σαμαράς χάλασε μόνος του τις ισορροπίες. Την ώρα που η Χ.Α τράβαγε δεξιά ο Σαμαράς μπορούσε να λύσει τα προβλήματα της υγείας, της παιδείας, της λαθρομετανάστευσης κ.α .Ενώ πριν παρατηρούσαμε να φεύγουν ψηφοφόροι από αριστερά και να πηγαίνουν στη Χ.Α τώρα φεύγουν από τη ΝΔ\nτώρα ψάχνουν στέγη\nΓεώργιος Τ. @ κουκουλοφόρος με ζαρτιέρες 14/12/2013 15:24:00\nΝΤΙΝΟΣ 14/12/2013 15:11:15\nΠράγματι ο Πολιτικός κόσμος γκρεμίζεται, μου φαίνεται πάρα πολύ περίεργο που ο Σαμαράς δεν το αντιλαμβάνεται και με τις πράξεις και τις παραλήψεις του οδεύει δυστυχώς για όλους μας, προς την κατάρρευση.\nΚατά την (πραγματικά ) ταπεινή μου άποψη, λαμβάνοντας ως επιχείρημα το γεγονός αυτής της εξαθλίωσης των Ελλήνων, θα έπρεπε να πείσει την ΕΕ ,( και όχι κατ΄ανάγκη και την Τρόικα) για την αναγκαιότητα λήψεως μέτρων για τον μετριασμό τού στραγγαλισμού της Ελληνικής Οικονομίας !\nΣε διαφορετική περίπτωση, είναι κάτι πιο πάνω από το σίγουρο ότι ΄Ελλάδα , όπως την ξέρουμε, πεθαίνει!\nΚαι αυτό θα συμβεί, είτε αν συνεχισθεί η ίδια πολιτική, είτε έρθει στην εξουσία ο ΣΥΡΙΖΑ!\nΧρειάζεται λοιπόν ένα νέο Μεσολόγγι!\nΚαι μην ξεχνάτε ότι σήμερα οι περισσότεροι Έλληνες δεν έχουν να χάσουν τίποτα παρά μόνο τις αλυσίδες τους , ενώ οι Δανειστές μας ε! , όλο και κάτι έχουν να χάσουν!!!\nλαχειοπώλης 14/12/2013 16:42:56\nPractical Joke @ λαχειοπώλης 15/12/2013 12:11:21\nΓεώργιος Τ. @ λαχειοπώλης 15/12/2013 12:27:43\nκουκουλοφόρος με ζαρτιέρες 14/12/2013 16:49:14\nPractical Joke @ κουκουλοφόρος με ζαρτιέρες 15/12/2013 12:08:13\nΓεώργιος Τ. @ κουκουλοφόρος με ζαρτιέρες 15/12/2013 12:28:23\nMariana 14/12/2013 16:50:53\nψυχραιμια 15/12/2013 06:54:34\nΟ Σαμαράς θα επιδιώξει να μην υπάρξει δεύτερο μνημόνιο μετά το τέλος του σημερινού το καλοκαίρι του 2014.\nΤο χρηματοδοτικό κενό θα καλυφθεί από τις αγορές με τη βοήθεια της ΕΚΤ και της μείωσης των επιτοκίων.Μετά όποιος θέλει ας ρίξει την κυβέρνηση.Ο διάδοχος θα πρέπει να συνεχίσει το πρόγραμμα αλλιώς οι αγορές θα μας πετάξουν πάλι έξω όπως τον ΓΑΠ και αυτή τη φορά το νέο μνημόνιο θα είναι χειρότερο ή άτακτη χρεωκοπία.Αυτό ισχύει για τον ....Σερ,τον Αλέξη,τον Καμμένο και όποια άλλη σοφή κεφαλή.


DIY σκαμπό σαλονιού από πλαστικά μπουκάλια - SuperEverything\nΤα πλαστικά μπουκάλια είναι ένα υλικό που οι περισσότεροι πετάμε στα σκουπίδια, μετά από τη χρήση του. Όμως μπορεί να φανεί χρήσιμο σε πάρα πολλές κατασκευές, που μπορείτε να φτιάξετε εύκολα μόνοι σας. Μία από αυτές μπορεί να είναι ένα σκαμπό σαλονιού από πλαστικά μπουκάλια.\nΗ κατασκευή είναι σχετικά εύκολη και εκτός των πλαστικών μπουκαλιών, θα χρειαστείτε λίγο ύφασμα, θερμική κόλλα, δύο χαρτόνια και λίγο αφρολέξ ή φελιζόλ. Τα υλικά αυτά είναι όλα σχετικά φτηνά, αλλά κάλλιστα μπορείτε να τα έχετε ήδη από άχρηστα ή παλιά αντικείμενα (πχ παλιός καναπές μπορεί να έχει και αφρολέξ και ύφασμα κατάλληλο για το σκαμπό).\nΌπως είπαμε, η διαδικασία είναι σχετικά απλή.\nΑρχικά κολλάμε τα μπουκάλια μεταξύ τους με τη θερμική κόλλα, δίνοντας τους το σχήμα που θέλουμε (κυκλικό ή τετράγωνο). Τα μπουκάλια καλό θα ήταν να είναι αναψυκτικών και όχι νερού. Ο λόγος είναι ότι τα μπουκάλια νερού είναι φτιαγμένα από λεπτότερο πλαστικό (HDPE ή LDPE) και συνήθως έχουν ραβδώσεις, που τα βοηθούν να συμπιέζονται, όταν είναι άδεια, και θέλουμε να τα πετάξουμε στα σκουπίδια.\nΑντίθετα, τα πλαστικά μπουκάλια των αναψυκτικών δεν έχουν ραβδώσεις και είναι από πλαστικό μεγαλύτερου πάχους (PET) για να αντέχουν τις πιέσεις, που τυχόν θα έχουν από το ανθρακικό. Έτσι είναι πολύ πιο ανθεκτικά.\nΌταν τα δέσουμε μεταξύ τους, τα κολλάμε πάνω στα χαρτόνια με θερμική κόλλα και με κολλητική ταινία για να είναι όσο πιο σταθερά γίνεται.\nΜετά κολλάμε πάνω το αφρολέξ στο πλάι και στο πάνω μέρος.\nΤώρα ίσως το πιο δύσκολο κομμάτι είναι το ράψιμο του υφάσματος στις κατάλληλες διαστάσεις και το πέρασμά του στο σκαμπό. Θα πρέπει να είναι λίγο μεγαλύτερο από το σκαμπό, χωρίς το αφρολέξ, αλλά μικρότερο από το σκαμπό με το αφρολέξ, ώστε να παραμείνει σταθερό.\nΓια περισσότερες κατασκευές με σκαμπό, μπορείτε να πατήσετε εδώ.\nΠροηγούμενο άρθροΣύστημα αποθήκευσης και οργάνωσης με ξύλινα τελάρα φρούτων\nΕπόμενο άρθρο10 κατασκευές με φελλό κρασιού που μπορείτε να κάνετε μόνοι σας


Στο πλευρό των διωκομένων Μ. Σκούφαλου & Γ. Αμπαζή η ΛΑΣ και άλλοι 20 φορείς - Αστραπάρης - Χίος\n25 Απριλίου 2018 | 15:13\nΗ δίωξη του Μάρκου Σκούφαλου και του Γιώργου Αμπαζή δεν είναι είναι ποινική αλλά πολιτική αναφέρει με ανακοίνωση της η ΛΑΣ καταγράφοντας μαζί με την ίδια όλους όσους συμπαρίσταται στα διωκόμενα στελέχη της.\n«Οι Μάρκος Σκούφαλος και Γιώργης Αμπαζής δεν διώκονται για κοινά ποινικά αδικήματα, για προσωπικούς ή άλλους λόγους, αλλά για την πολιτική τους θέση και στάση ενάντια «Κοινωνικές Συνεταιριστικές Επιχειρήσεις» (ΚΟΙΝΣΕΠ) και στην αποσάθρωση των εργασιακών σχέσεων. Εξέφρασαν δημόσια τη γνώμη τους ως όφειλαν, καλώντας το Χιώτικο λαό να αγωνιστεί για τα δικαιώματά του ενάντια στην δράση και τη λειτουργία των ΚΟΙΝΣΕΠ, ενάντια στις απευθείας αναθέσεις και στη διασπάθιση του δημόσιου χρήματος. Παράλληλα διεκδίκησαν το δικαίωμα των εργαζομένων να εργάζονται με σταθερές εργασιακές σχέσεις, που απειλούνται από τις ΚΟΙΝΣΕΠ, ενάντια στις ιδιωτικοποιήσεις κοινωνικών δομών που προωθούνται και μέσω των ΚΟΙΝΣΕΠ.\nΠρωτοπόρα σε κάθε αγώνα, καλεί τους εργαζόμενους να ορθωθούν και να διεκδικήσουν, μη υποκύπτοντας στο φόβο, τη μιζέρια και την υποταγή. Με τη δική τους δύναμη να ξανακατακτήσουν το δικαίωμα για μια ζωή περήφανη, για μια ζωή που τους αξίζει. Για ένα καλύτερο μέλλον, μέχρι την τελική νίκη.\nΣωματείο Συνταξιούχων ΕΦΚΑ, ΙΚΑ & Λοιπών Ταμείων Χίου\nΣύλλογος Δασκάλων & Νηπιαγωγών Τρικάλων\nΣύλλογος Εκπαιδευτικών Π.Ε . Ν. Μαγνησίας\nΣύλλογος Εκπαιδευτικών Π.Ε.Π. Φαλήρου\nΣύλλογος Εκπαιδευτικών Π.Ε. Κερατσινίου-Περάματος “Νίκος Πλουμπίδης”\nΣύλλογος Εκπαιδευτικών Π.Ε. Ν. Δράμας\nΣύλλογος Εκπαιδευτικών Π.Ε. Περιφέρειας Λαγκαδά\nΣύλλογος Εκπαιδευτικών Π.Ε. Αγίου Δημητρίου\nΣύλλογος Δασκάλων & Νηπιαγωγών Ν. Γρεβενών\n19.Σύλλογος Εκπαιδευτικών Π.Ε. Πρέβεζας»\nΑστραπάρης 5388 posts 0 comments\nΔίνουν αίμα οι Λιθούσοι


West Ham United Watford ζωντανά αποτελέσματα, livescore και live streaming - SofaScore\nWest Ham United - Watford Ζωντανά αποτελέσματα, livescore και live streaming\nΗμερομηνία έναρξης: 17 Ιουλ 2020 7:00 μ.μ.\nWest Ham United Watford ζωντανά αποτελέσματα (και ζωντανή μετάδοση, live streaming βίντεο του αγώνα) ξεκινάνε την 17 Ιουλ 2020 στις 7:00 μ.μ. ώρα UTC στο Premier League - England. Στο SofaScore ζωντανά αποτελέσματα μπορείτε να βρείτε όλα τα προηγούμενα αποτελέσματα μεταξύ του/της West Ham United και Watford. Οι σύνδεσμοι του/τηςWest Ham United εναντίον Watford με τα Στιγμιότυπα βρίσκονται στην καρτέλα "Μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείτε να παρακολουθήσετε West Ham United εναντίον Watford σε ζωντανή μετάδοση εάν μέλος της U-TV, της καλύτερης ιντερνετικής στοιχηματικής εταιρίας που έχει κάλυψη περισσότερες από 140.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της U-TV μπορείς να παρακολουθήσεις τον Football αγώνα West Ham United Watford στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της U-TV μπορούν να ιδωθούν στην κατηγορία Football ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως 'SofaScore'. Εγκαταστήστε την εφαρμογή του SofaScore και ακολουθείστε West Ham United Watford live score στο κινητό σας τηλέφωνο!\n*Σημαντική σημείωση – Το SofaScore.com σε συνεργασία με την U-TV προσφέρει πάνω από 140,000 ζωντανές μεταδόσεις γεγονότων ετησίως. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως διαφέρουν σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην U-TV και βάλετε χρήματα στον λογαριασμό σας για να δείτε West Ham United Watford ή οποιοδήποτε άλλο συγκεκριμένο γεγονός μέσω του ζωντανού stream της U-TV, συνιστάται να ελέγξετε με την U-TV, εάν μπορείτε να δείτε το stream αυτού του γεγονότος, στη τοποθεσία διαμονής σας.


Βρίσκεστε εδώ : Αρχική / Ενδοκρινολογία / Καρκίνος Θυρεοειδούς / Θυρεοσφαιρίνη (Thyroblobulin, TG): αξιολόγηση των μεταβολών των επιπέδων της στο αίμα\nΔημοσίευση : 03/05/2013\nΒαθμολογία: 3.01 ( 163 ψήφοι)\nΗ Θυρεοσφαιρίνη (TG) είναι μία ομοδιμερική γλυκοπρωτεΐνη πού παράγεται αποκλειστικά από τα θυλακιώδη κύτταρα του θυρεοειδούς, συγκεντρώνεται στο κολλοειδές των θυλακίων και εκκρίνεται σε μικρές ποσότητες στην περιφερική κυκλοφορία.\nH θυρεοσφαιρίνη αποτελεί το υπόστρωμα για την παραγωγή των θυρεοειδικών ορμονών.\nΠαράγεται από το ενδοπλασματικό δίκτυο του θυρεοειδικού κυττάρου με τη συμμετοχή της συσκευής Golgi και εξωκυττώνεται στο κολλοειδές όπου με τη παρέμβαση της θυρεοειδικής υπεροξειδάσης και της τυροσινικής κινάσης γίνεται η μόνο- ή διιωδίωση των τυροσινικών της μονάδων. Ακολουθεί η σύζευξη των μόνο- και διιωδοτυροσινών ώστε να σχηματιστούν θυροξίνη (Τ4) κυρίως και σε μικρότερη ποσότητα τριιωδοθυρονίνη (Τ3) και η αποθήκευσή τους στο κολλοειδές.\nΗ απελευθέρωση των θυρεοειδικών ορμονών στη κυκλοφορία γίνεται μετά από επαναρρόφηση του κολλοειδούς από το θυρεοειδικό κύτταρο και πρωτεόλυση της θυρεοσφαιρίνης. Μικρή ποσότητα θυρεοσφαιρίνης εκκρίνεται στη συστηματική κυκλοφορία μαζί με τις θυρεοειδικές ορμόνες και έχει μεγάλη ημιπερίοδο ζωής, από 2.3 έως 6 ημέρες.\nΠοιοί παράγοντες επηρεάζουν τα επίπεδά της στο αίμα;\nΤρεις είναι οι κύριες κατηγορίες παραγόντων που αυξάνουν τα επίπεδά της στην κυκλοφορία.\n1. Η μάζα του θυρεοειδικού ιστού\n2. Τραυματισμός ή φλεγμονή του θυρεοειδικού ιστού που προκαλεί απελευθέρωσή της\n3. Διέγερση του υποδοχέα της TSH από την ενδογενή TSH (θυρεοειδοτρόπος ορμόνη), την hCG (χοριακή γοναδοτροφίνη) και τα TSI (αντισώματα του υποδοχέα της TSH).\nΠΡΙΝ ΑΠΟ ΘΥΡΕΟΕΙΔΕΚΤΟΜΗ αυξημένη μπορεί να είναι σε παθήσεις όπως ο υπερθυρεοειδισμός, η χρόνια θυρεοειδίτιδα, η θυρεοειδίτις της λοχείας, η υποξεία θυρεοειδίτις, φαρμακευτικές θυρεοειδίτιδες, η ενδοθυρεοειδική αιμορραγία, η οξεία κυστική εκφύλιση θυρεοειδικών όζων, θεραπεία όζων με ενδοθυρεοειδική έγχυση οινοπνεύματος, η αυξημένη πρόσληψη ιωδίου με τη διατροφή ή μέσω συμπληρωμάτων, η μεγάλη πολυοζώδης βρογχοκήλη, ο διαφοροποιημένος καρκίνος του θυρεοειδούς, κυρίως οι θυλακιώδεις μορφές, τερατώματα της ωοθήκης που περιέχουν θυρεοειδικό ιστό (Struma Ovarii), χοριοκαρκινώματα, πρόσφατη διαγνωστική παρακέντηση του θυρεοειδούς.\nΠΡΙΝ ΑΠΟ ΘΥΡΕΟΕΙΔΕΚΤΟΜΗ μειωμένα επίπεδα θυρεοσφαιρίνης παρατηρούνται σε περιπτώσεις ψευδούς υπερθυρεοειδισμού (thyrotoxicosis factitia), επί ιωδοπενίας, σε παιδιά με υποθυρεοειδισμό και μεγάλη βρογχοκήλη και σε περιπτώσεις μεταλλάξεων του γονιδίου σύνθεσης της θυρεοσφαιρίνης (J Pediatr Endocrinol Metab. 2013;26(1-2):119-23)\nΜέθοδοι προσδιορισμού της θυρεοσφαιρίνης στο αίμα\nΗ θυρεοσφαιρίνη προσδιορίζεται στον ορό του αίματος. Η αιμοληψία πρέπει να γίνεται μετά ολονύκτια νηστεία. Τα φυσιολογικα όρια για την TG σε ευθυρεοειδικά άτομα, με επαρκή πρόσληψη ιωδίου και αρνητικά αντιθυρεοειδικά αντισώματα είναι 3-40 ng/ml, αλλά πολλές μέθοδοι δίνουν ανώτερες φυσιολογικές τιμές έως και 70 ng/ml. Στο 8% φυσιολογικών ατόμων του γενικού πληθυσμού η TG είναι μικρότερη από τα 10 ng/ml ενώ στα νεογέννητα είναι συχνά πάνω από τις ανώτερες φυσιολογικές τιμές.\nΗ περισσότερη σήμερα χρησιμοποιούμενη μέθοδος προσδιορισμού της θυρεοσφαιρίνης είναι η ELISA EIA-3377. Αλλες μέθοδοι είναι: EMIT (enzyme multiplied immunoassay technique), MEIA (Microparticle capture enzyme immunoassay), CEDIA (clone enzyme donor immunoassay), FPIA, RIA & IRMA. Οι 2 τελευταίες μέθοδοι είναι εξαιρετικά ειδικές και ευαίσθητες αλλά δυστυχώς λίγα μόνο εργαστήρια τις χρησιμοποιούν επειδή είναι μέθοδοι ραδιοανοσολογικές και σήμερα τα ισότοπα τείνουν να εκτοπισθούν από τα εργαστήρια.\nΗ μέτρησή της επηρεάζεται από διάφορους παράγοντες σημαντικότερος των οποίων είναι η ύπαρξη αντι-θυρεοσφαιρινικών αντισωμάτων. Έτσι, τα επίπεδα της θυρεοσφαιρίνης μπορεί να είναι ψευδώς αυξημένα ή ψευδώς μειωμένα στους ασθενείς που υπάρχουν αυξημένα αντι-θυρεοσφαιρινικά αντισώματα .\nΗ θυρεοσφαιρίνη και τα διαφοροποιημένα καρκινώματα του θυρεοειδούς\nΔιαφοροποιημένα είναι τα θηλώδη και τα θυλακιώδη καρκινώματα, ενώ σε όλες τις άλλες μορφές κακοήθων νόσων του θυρεοειδούς δεν έχει καμμιά χρησιμότητα ο προσδιορισμός της TG.\nΠάνω από 40 χρόνια χρησιμοποιείται η TG στην εκτίμηση των θυρεοειδικών παθήσεων εξ αιτίας της υψηλής ειδικότητας της για το θυρεοειδικό ιστό.\nΟ προσδιορισμός της και η χρήση της ως καρκινικός δείκτης (Tumor marker) αποκτά σημασία ΜΟΝΟ μετά από ολική θυρεοειδεκτομή ή και καταστροφή των θυρεοειδικών υπολλειμμάτων με ραδιενεργό ιώδιο.\nΕπισημαίνουμε ότι το 25% των ασθενών με διαφοροποιημένο καρκίνο του θυρεοειδή έχει αυξημένα αντι θυρεοσφαιρινικά αντισώματα τα οποία εξαφανίζονται συνήθως από τη κυκλοφορία 2 περίπου έτη μετά από τη θυρεοειδεκτομή και τη καταστροφή του θυρεοειδικού κολοβώματος με ραδιενεργό ιώδιο (ablation).\nΤα επίπεδα της θυρεοσφαιρίνης μπορεί να παραμείνουν αυξημένα για μερικούς μήνες μετά την ακόμα και πλήρη εξάλειψη του θυρεοειδικού ιστού. Αυτό σημαίνει ότι η μέτρησή της δε πρέπει να αξιολογείται απόλυτα νωρίτερα από 3-6 μήνες από την ανωτέρω διαδικασία.\nΗ εκτίμηση των τιμών της θυρεοσφαιρίνης γίνεται με βάση τα επίπεδα της TSH.\nΗ χορήγηση θυροξίνης που ακολουθεί τη θυρεοειδεκτομή και τη θεραπευτική χορήγηση ραδιενεργού ιωδίου έχει ως αποτέλεσμα μεγάλη μείωση της TSH (καταστολή). Το γεγονός αυτό μειώνει την αξιοπιστία της θυρεοσφαιρίνης ως tumor marker.\nΓιαυτό, μη ανιχνεύσιμη θυρεοσφαιρίνη υπό αγωγή με θυροξίνη δεν αποκλείει υποτροπή ή μετάσταση.\nΣε μελέτες έχει αναφερθεί ότι 32% των ασθενών με λεμφαδενικές μεταστάσεις και 7% αυτών με οστικές ή πνευμονικές μεταστάσεις δεν εμφανίζουν ανιχνεύσιμες τιμές θυρεοσφαιρίνης υπό αγωγή με θυροξίνη. Μετά τη διακοπή της θυροξίνης βέβαια οι τιμές συνήθως αυξάνονται.\nΗ αύξηση της TSH δεν επιτυγχάνεται μόνο με διακοπή της θυροξίνης αλλά και με χορήγηση ανθρώπινης ανασυνδυασμένης θυρεοειδοτρόπου ορμόνης (rhTSH) η οποία αντικαθιστά τελευταία σε σημαντικό ποσοστό τη διακοπή της θυροξίνης, ως διαγνωστικό εργαλείο στη παρακολούθηση των διαφοροποιημένων θυρεοειδικών καρκίνων.\nΜη ανιχνεύσιμη θυρεοσφαιρίνη μετά από αύξηση της TSH είναι ενδεικτική απουσίας τοπικών υποτροπών και απομακρυσμένων μεταστάσεων και ισχυρός δείκτης οριστικής θεραπείας. Θεωρητικά μόνο ελάχιστο ποσοστό (0.9% περίπου) των ασθενών αυτών παρουσιάζει υποτροπή μετά 3 έτη από την αρχική θεραπεία.\nΝα τονισθεί ότι η Θυρεοειδική Εταιρεία των ΗΠΑ, σε περιπτώσεις ατόμων μετά ολική θυρεοειδεκτομή ή και Ι131 Rx που έχουν αυξημένα αντιθυρεοειδικά αντισώματα, όταν υπό καταστολή με Θυροξίνη η TG είναι <1, ΔΕΝ συστήνει προσδιορισμό της TG μετά διακοπή της θεραπείας ή χορήγηση ανασυνδυασμένης TSH.\nΕκτός από τη μέτρηση της θυρεοσφαιρίνης στον ορό, χρήσιμη έχει αποδειχθεί τα τελευταία χρόνια η μέτρησή της σε υλικό παρακέντησης εξωθυρεοειδικών μορφωμάτων που εγείρουν υποψίες για υποτροπή ή μετάσταση θυρεοειδικού καρκίνου. Η ακρίβεια της διάγνωσης, αν βρεθεί TG στο υλικό παρακέντησης είναι 93-99% (Cancer Cytopathol, 2013)\nΣημαντική είναι η αξιολόγηση των επιπέδων της TG σε περιπτώσεις ‘ύποπτων’ υπερηχοτομογραφικώς όζων που όμως το αποτέλεσμα της κυτταρολογικής είναι αμφίβολο. Στις περιπτώσεις αυτές, αυξημένα προεγχειρητικώς επίπεδα TG είναι πολλές φορές ενδεικτικά κακοήθειας (odds ratio 3.245, 95% confidence interval 1.115-9.450, P = 0.038, J Otolaryngol Head Neck Surg. 2010 Dec;39(6):669-73, J Korean Med Sci. 2012 Sep;27(9):1014-8)\nΑλλες ενδείξεις προσδιορισμού της θυρεοσφαιρίνης\nΟπως προαναφέραμε, η TG είναι ένας πολύ ευαίσθητος δείκτης επαρκούς πρόσληψης Ιωδίου. Ο περισσότερο αντικειμενικός δείκτης επαρκούς πρόσληψης είναι η μέτρηση του ιωδίου σε ούρα 24ωρου, αλλά αυτό έχει πολλές αντικειμενικές δυσκολίες. Πρόσφατη μελέτη του Human Nutrition Laboratory and Secretariat of International Council for Control of Iodine Deficiency Disorders (ICCIDD) Global Network (J Clin Endocrinol Metab. 2013 Mar;98(3):1271-80) έδειξε ότι σε παιδιά, ο απλός προσδιορισμός της TG δίνει αποδεικτικά αποτελέσματα και για ένδεια αλλά και για αυξημένη διαιτητική πρόσληψη ιωδίου.\nΣυχνά στην καθημερινή κλινική πράξη χορηγείται Θυροξίνη ως θεραπεία καταστολής σε οζώδεις βρογχοκήλες. Στις περιπτώσεις αυτές, προσδιορισμός της TG προ και μετά την έναρξη της θεραπείας καταστολής μας δίνει πληροφορίες για τον αν ο αδένας είναι πράγματι κατεσταλμένος. Αν παρά την κατεσταλμένη TSH, η TG είναι φυσιολογική ή αυξημένη, αυτό υποδηλώνει ‘αυτονομία’ της θυρεοειδικής λειτουργίας.\nΤι να θυμάστε από αυτό το κεφάλαιο\nΗ θυρεοσφαιρίνη είναι μια φυσιολογική ουσία, απαραίτητη για τη θυρεοειδική λειτουργία και τα επίπεδά της δεν υποδηλώνουν απαραίτητα κακοήθεια, γιαυτό και ο χαρακτηρισμός της ως καρκινικός δείκτης είναι λίγο υπερβολικός.\nΟ προεγχειρητικός προσδιορισμός της TG είναι συχνά χρήσιμος, αλλά χρειάζεται πολύ μεγάλη προσοχή και μεγάλο βάθος γνώσης για την αξιολόγηση του αποτελέσματος.


Γεωργιάδης: Ο Τσίπρας όταν ήταν πρωθυπουργός έκανε τα χατίρια του Κουφοντίνα | News2u\nNews2u Newsroom 02/03 2021 13:36\nΓεωργιάδης: «Η ταύτιση Τσίπρα - Κουφοντίνα και ο Πολάκης επιβεβαιώνουν αυτό που πάντα πίστευα και πάντα έλεγα: ο ΣΥΡΙΖΑ είναι ένα κόμμα του περιθωρίου»\nΟ υπουργός Ανάπτυξης Άδωνις Γεωργιάδης σε ραδιοφωνική του παρέμβαση δήλωσε πως «ο κ. Τσίπρας ονειρεύεται να του κάνει τα χατίρια (σ.σ. του Κουφοντίνα) και ο Κυριάκος Μητσοτάκης. Μόνο που ο Μητσοτάκης δεν είναι Τσίπρας».\n«To 2015 έκανε απεργία πείνας για να μην πάει στον Κορυδαλλό, το 2021 κάνει απεργία πείνας για να πάει στον Κορυδαλλό. Αντί να προσφύγει στην ελληνική Δικαιοσύνη, βάζει τους μπαχαλάκηδες να σπάνε τα καταστήματα και να κάνουν πορείες. Να τον χαίρεται ο κύριος Τσίπρας», τόνισε ο Άδωνις Γεωργιάδης.\n«Η ταύτιση Τσίπρα - Κουφοντίνα και ο Πολάκης επιβεβαιώνουν αυτό που πάντα πίστευα και πάντα έλεγα: ο ΣΥΡΙΖΑ είναι ένα κόμμα του περιθωρίου. Συγκυρία τον έφερε στην εξουσία. Ποια συγκυρία; Ο πόνος του ελληνικού λαού μετά τη χρεοκοπία του '10 και τα αναγκαστικά σκληρά μέτρα που έλαβαν οι τότε κυβερνήσεις», συνέχισε ο υπουργός.\n«Ο Δεκέμβριος του 2008 ήταν ένα σημείο καμπής του ελληνικού πολιτικού συστήματος. Στην πραγματικότητα η πολιτική ισχύς του κ. Τσίπρα γεννήθηκε τον Δεκέμβριο του '08. Μόνο που σήμερα δεν είμαστε στον Δεκέμβριο του '08. Οι συνθήκες στην κοινωνία είναι εντελώς διαφορετικές. Αν περιμένει ο κ. Τσίπρας έναν δεύτερο Δεκέμβριο για να ξαναφουντώσει πολιτικά, προφανώς κάνει πολύ μεγάλο λάθος. Η ελληνική κοινωνία έχει ωριμάσει, έχει απομακρυνθεί πια από όλα αυτά. Δεν υπάρχει σήμερα κανένα παλλαϊκό αίτημα υπέρ Κουφοντίνα», σημείωσε ο Άδωνις Γεωργιάδης.\nΠΟΛΙΤΙΚΗ 26/04 2020 15:20\nΣΥΡΙΖΑ: Παραίτηση από στέλεχος του κόμματος μετά τις αντιδράσεις για την επίθεση κατά Μητσοτάκη - Τσιόδρα (pics)\nΠΟΛΙΤΙΚΗ 31/03 2021 12:34\nΤσίπρας σε εκπροσώπους του EstiasiGreece: Μιλάμε για θέατρο του παραλόγου\nΠΟΛΙΤΙΚΗ 31/03 2021 06:55


MachineOff: Τελευταία Καμπίνα - artingreece\nΤο Μικρό Μουσικό Θέατρο, συνεχίζοντας τη σειρά των πειραματικών θεατρικών παραστάσεων παρουσιάζει την θεατρική παράσταση "Τελευταία Καμπίνα" της ομάδας MachineOff, κάθε Δευτέρα του Φεβρουαρίου: 2, 9, 16 και 23/2/04.\nΟ αγωνιώδης μονόλογος για την μοναξιά, τον πανικό, τις μεγαλουπόλεις και την απόγνωση. Η παράσταση που προκάλεσε αίσθηση στο περσινό φεστιβάλ εναλλακτικού θεάτρου της «Εντροπίας», παρουσιάζεται σε εκτεταμένη μορφή για επτά περφόρμερ, σε μια ανοιχτή φόρμα ακαθόριστης διάρκειας και εξέλιξης. Η προσωπική μαρτυρία και το αυτοσχεδιαστικό χάπενινγκ συγχωνεύονται με την οργανωμένη θεατρική πράξη, ξεκινώντας από την κατά πρόσωπο απεύθυνση στο κοινό, φτάνοντας μέχρι την ζωντανή αποτίμηση της παράστασης από τους συντελεστές.\nΤέσσερις ηθοποιοί που είναι μέρος του κοινού. Δύο περφόρμερ με το μανιφέστο τη ερημιάς στα χέρια τους. Ένας σκηνοθέτης που περιμένει το τέλος της παράστασης. Οι φόβοι, η τρέλα, η αδημονία, ο ατομισμός, η καθημερινότητα και η ουτοπία, η απομόνωση και ο έρωτας, η αδυναμία του θεάτρου και η δίψα των θεατών, όλοι εμείς κι όλοι οι «απ’ έξω», η ζωή μας και μια καμπίνα. Μια τελευταία καμπίνα στην πλάτη του πλοίου.\nΗ ομάδα MachineOff συνεχίζοντας την έρευνα και την πειραματική δημιουργία στον χώρο του θεάτρου, παράλληλα με την σταθερή της παρουσία στον χώρο του κινηματογράφου, ανεβάζει την Τελευταία Καμπίνα (ένα έργο που ανιχνεύει τα όρια του Θεάτρου) επιλέγοντας το Μικρό Μουσικό Θέατρο, έναν μη παραδοσιακά θεατρικό χώρο, (μια σκηνή που διερευνά τα όρια και την πειραματική έκφραση της Μουσικής), υπονοώντας την εγγενή σχέση των θεατρικών ρυθμών με την αρχιτεκτονική της μουσικής.\nΚείμενο: Μάριος Τσάγκαρης\nΠαίζουν (με αλαφαβητική σειρά): Γιώτα Γεωργοπούλου, Παναγιώτης Καραμήτσος, Όλγα Κυπριώτου, Έρη Κουρτέλλη, Γεράσιμος Σούλης, Βανέσσα Τόλια, Μάριος Τσάγκαρης.


«Πάρε τα λεφτά και τρέξε»: Έργο τέχνης ή έγκλημα; | Moneyreview.gr\nLife & Arts Δευτέρα 27/09/2021, 15:28 NEWSROOM\n«Πάρε τα λεφτά και τρέξε»: Έργο τέχνης ή έγκλημα;\n27 Σεπτεμβρίου, 2021 Δε 27/09/2021, 15:28\nΈνας καλλιτέχνης από τη Δανία ζήτησε από ένα μουσείο να του δώσει 534.000 κορώνες (84.000 ευρώ) για να τις συμπεριλάβει σε ένα έργο τέχνης το οποίο θα δημιουργούσε. Τελικά, έβαλε τα χρήματα στην τσέπη και έδωσε στο έργο του τον εύστοχο τίτλο «Πάρε τα λεφτά και τρέξε».\nΠρόκειται για τον Jens Haaning, ο οποίος συμφώνησε με το μουσείο Kunsten, στα βόρεια της Δανίας, να δανειστεί το χρηματικό ποσό, προκειμένου να αντιγράψει ένα παλαιότερο έργο που απεικόνιζε το ετήσιο εισόδημα ενός Αυστριακού και ενός Δανού. Όμως, όταν το μουσείο άνοιξε το κουτί που είχε στείλει ο καλλιτέχνης, τα μετρητά έλειπαν από τις δύο γυάλινες προθήκες και το όνομα του έργου είχε αλλάξει.\n«Το έργο τέχνης είναι ότι πήρα τα χρήματά τους», είπε ο Haaning μιλώντας σε ραδιοφωνικό σταθμό.\nΤώρα, το μουσείο ζητά από τον καλλιτέχνη να επιστρέψει τα χρήματα, όμως εκείνος αρνείται. Οι υπεύθυνοι του μουσείο σκέφτονται να καταγγείλουν τον Haaning στην αστυνομία, εάν δεν επιστρέψει τα χρήματα έως το τέλος της έκθεσης, τον Ιανουάριο.\nBritney Spears: Αποκάλυψη για κρυφή παρακολούθηση από τον πατέρα της


Γράμμα στον Νεόφυτο, ένα χρόνο μετά…\n1η Δεκεμβρίου 2016 σήμερα. Πέρασε κιόλας ένας χρόνος. Πόσο μας λείπεις, λεβέντη μου… Όπως λέει και το τραγούδι «Heaven was needing a hero somebody just like you», Πρωταθλητή μου. Σήμερα η μνήμη με πολιορκεί με θύμησες του Έπους της Βοστώνης. Ξεφυλλίζω τις σελίδες του ημερολογίου, εκείνου του μαρτυρικού ημερολογίου…\nΤην Πέμπτη, 29 Οκτωβρίου, στο Dana – Farber οι αιματολογικές εξετάσεις έδειξαν ψηλές τιμές του bilirubin και πιθανή τοξικότητα του φαρμάκου, γι’ αυτό και οι γιατροί σε συνεννόηση με την εταιρεία αποφασίζουν διακοπή της χορήγησης του φαρμάκου του trial μέχρι την Τρίτη, που θα γίνει επαναξιολόγηση της μυκητίασης και της πνευμονίας και νέες αιματολογικές εξετάσεις προκειμένου να διαφανεί αν όλα είναι εντάξει για τη συνέχιση της θεραπείας. Το ίδιο δύσκολη όμως με τις προηγούμενες δύο νύχτες ήταν και η νύχτα της Πέμπτης. Θυμάμαι, Νεόφυτέ μου, που σε βοηθήσαμε να κάνεις μπάνιο και η μητέρα σου θέλοντας να σε προστατεύσει σου είπε: «Νεόφυτε μου, μην πας αύριο στον αγώνα των BostonCeltics». Τότε ήταν που γύρισες, την κοίταξες διαπεραστικά και της είπες απλά: «Θα πάω». Το πείσμα, η θέληση, η λεβεντιά σου, απίστευτη αγόρι μου…\nΠαρασκευή, 30 Οκτωβρίου. Το πρωί ξεκινά με ειδική εξέταση για την κατάποση (swallow test) στο Brigham. Τα αποτελέσματα απογοητευτικά... Τα φαγητά εισέρχονται στους πνεύμονες. Επιστροφή στο Dana – Farber όπου ήδη ενημερώθηκαν για τα αποτελέσματα του swallow test... Μια γιατρός και μια νοσοκόμα μας στήνουν στον τοίχο, κάτι σαν τελεσίγραφο της 28ης Οκτωβρίου του 1940. Σου είπαν, θυμάσαι; «Νεόφυτε, πραγματικά λυπούμαστε αλλά είσαι ενήλικας και πρέπει να σου πούμε ότι πεθαίνεις. Η πνευμονία που έχεις είναι πνευμονία από εισρόφηση (aspirationpneumonia). Είσαι σίγουρα εκτός trial και σήμερα, το πολύ αύριο, θα σε συμβουλεύαμε να φύγεις και να επιστρέψεις στην Κύπρο».\nΜε τη μάσκα οξυγόνου στο πρόσωπό σου, μετά το πρώτο σάστισμα, απάντησες στη γιατρό λακωνικά: «I will think»! Δε χρειάστηκες χρόνο για να απορρίψεις το τελεσίγραφο και για να αποφασίσεις τον ανυποχώρητο μέχρι τέλους αγώνα στη Βοστώνη: Μολών λαβέ. Η άμεση εισαγωγή στο Brigham και η αντιμετώπιση της πνευμονίας ήταν μονόδρομος. Έτσι γύρω στις 6.00 το απόγευμα μεταφερθήκαμε στον 5ο όροφο του Brigham, τον Πνευμονολογικό και ενώ σε λίγο θα άρχιζε ο αγώνας των Boston Celtics, στο TD Garden, εσύ ξεκινούσες έναν ανεπανάληπτο αγώνα… Οι γιατροί κάνουν τα πάντα, αλλά η πνευμονία δεν μπορούσε να ελεγχθεί με κανέναν τρόπο. Τα μηχανήματα συχνά πυκνά κάνουν εκείνο το δαιμονισμένο ήχο κάθε φορά που πέφτουν τα οξυγόνα και γύρω στις 5.30 τα χαράματα του Σαββάτου, 31 Οκτωβρίου, εσπευσμένα σε μεταφέρουν, λεβέντη μου, στο ICU, την Εντατική του 3ου ορόφου. Σε μισή ώρα μας φωνάζουν να σε δούμε, να σε φιλήσουμε και σε ενημερώνουν, ενώπιον μας, ότι σε ένα λεπτό ετοιμάζονται να σε βάλουν σε τεχνητό κώμα… Τους φεύγεις, μας φεύγεις. Κι εσύ ατάραχος, να μη φοβάσαι. Υποκλίνομαι αγόρι μου, στη λεβεντιά σου.\nΤο πρωί της Δευτέρας, 2 Νοεμβρίου 2015, είσαι σταθερός αλλά ακόμα σε κρίσιμη κατάσταση, Πολύ αδύναμος, ειδικά στο αριστερό χέρι και πόδι, νηστικός από την Παρασκευή το πρωί. Γύρω στις 10.00 π.μ. έρχεται και ο γιατρός που θα κάνει την επέμβαση και σου εξηγεί: «Νεόφυτε, θα σου κάνουμε τραχειοστομία και γαστροστομία» Θέλουμε να είμαστε σίγουροι ότι δε θα ξαναπάθεις πνευμονία από εισρόφηση». Και συμπλήρωσε: «Περιμένουμε τον ProfessorWen, τον γιατρό σου, που επιστρέφει σήμερα στην Αμερική, για να δούμε τι θα γίνει με το trial και αν μπορεί να σου δώσει το φάρμακο από το feedingtube. Θα σε ταλαιπωρήσουμε αλλά, αν δουλέψει το φάρμακο, η τραχειοστομία και η γαστροστομία θα ακυρωθούν αμέσως και θα τρως κανονικά από το στόμα». Αυτά σου είπε ο χειρουργός και υπέγραψες για την εγχείρηση που θα γινόταν στις 4.00 το απόγευμα. Γύρω στα μεσάνυκτα σε πήραν για MRI.\nΤο Β ΜΕΡΟΣ στο πιο κάτω έγγραφο


Απορρίφθηκε η πρώτη πρόταση για Φάμπρεγκας\nΔημοσίευση 12 Ιουνίου 2011, 16:47 / Ανανεώθηκε 27 Ιουνίου 2013, 14:55\nΣτο κενό έπεσε η πρώτη προσπάθεια της Μπαρτσελόνα να συμφωνήσει με την Άρσεναλ για την απόκτηση του Σεσκ Φάμπρεγκας. Το σίριαλ αναμένεται να έχει αρκετά επεισόδια, εκτός αν οι Καταλανοί πάρουν πιο δραστικά μέτρα με την επιστροφή του Σάντρο Ροσέλ από τη Βραζιλία.\nΌπως αναφέρουν καταλανικά μέσα ενημέρωσης οι πρωταθλητές Ευρώπης πρόσφεραν- στον εκπρόσωπο του παίκτη- Ντάρεν Ντιν, 34.000.000 ευρώ συν τους Μπόγιαν Κρκιτς και Τιάγκο Αλκαντάρα για να πείσουν τους Λονδρέζους να τους δώσουν τον Ισπανό μέσο. Η απάντηση που πήραν ήταν αρνητική, αφού απ’ ότι αναφέρει το ρεπορτάζ οι «κανονιέρηδες» θέλουν 45.000.000 ευρώ.\nΤο προαναφερθέν ποσό είναι απαγορευτικό για τους Καλανανούς, αφού σύμφωνα με όσα ανακοίνωσαν προ ημερών αποτελεί το 100% του μεταγραφικού μπάτζετ που έχει θέσει ενόψει της καλοκαιρινής περιόδου.\nOι διαπρατεύσεις αναμένεται να συνεχιστούν με την άφιξη του Φάμπρεγκας στην Ισπανία, με τον ίδιο τον παίκτη να δείχνει έτοιμος να κάνει τα αποφασιστικά βήματα που απαιτούνται για να επιστρέψει στην Μπαρτσελόνα.\nΕπειδή στο τραπέζι μπορεί να πέσει και το όνομα του Γιένφρεν αξίζει να σημειώσουμε πως ο ίδιος έχει απορρίψει όλες τις προσφορές των ομάδων που θέλουν να τον πάρουν από την Μπαρτσελόνα. Τέλος, ενδιαφέρον για τον Τιάγκο έχει εκφράσει και η Μπόλτον.


Τρίτη Αποστολή «Σταγόνα Αγάπης στο Αιγαίο» για το 2014, Ταξίδι στην Τζιά με τα Παιδικά Χωριά SOS\nΑρχικήΔραστηριότητεςΑποστολέςΤρίτη Αποστολή «Σταγόνα Αγάπης στο Αιγαίο» για το 2014, Ταξίδι στην Τζιά με τα Παιδικά Χωριά SOS\nΗ Φυσιολατρική Λέσχη Φίλων Φουσκωτού Σκάφους «ΝΑΥΤΙΛΟΣ», συνεπής στο ετήσιο πρόγραμμά της για το 2014, διοργάνωσε την Κυριακή 06 Ιουλίου, ταξίδι με φουσκωτά σκάφη στην Τζιά για τους μικρούς φίλους των παιδικών χωριών SOS της Βάρης. Η Δράση αυτή, έγινε για τρίτη συνεχόμενη χρονιά, μετά από αυτές του 2012 και του 2013 στον Πόρο και Μακρόνησσο αντίστοιχα.\nΗ πρώτη επαφή μας για φέτος με τους υπευθύνους των χωριών έγινε τoν Μάρτιο του 2014, ώστε να οριστεί η ημερομηνία διεξαγωγής της εκδρομής. Ακολούθησαν και άλλες συναντήσεις για να μπορέσουμε να οργανώσουμε την εκδρομή με τον καλύτερο τρόπο.\nΤελικά, τριάντα έξι (36) παιδιά και οι συνοδοί τους από τα Παιδικά Χωριά SOS συγκεντρώθηκαν το πρωί της Κυριακής στο όρμο της Παλαιάς Φωκαίας στην Ανάβυσσο και επιβιβάστηκαν στα 12 φουσκωτά σκάφη προσφορά της Φυσιολατρικής Λέσχης Φίλων Φουσκωτών Σκαφών «ΝΑΥΤΙΛΟΣ», για την εκδρομή. Μαζί ήταν και δεκαπέντε (15) Μέλη του «ΝΑΥΤΙΛΟΥ» με τις οικογένειες τους καθώς και τέσσερεις φίλοι που συμμετείχαν εθελοντικά. Συνολικά, μία παρέα από ογδονταένα (81) άτομα ξεκινήσαμε για το ετήσιο ταξίδι μας με τα παιδιά, αφήνοντας το κόλπο της Αναβύσσου στις 10:45πμ με προορισμό τον Βρόσκοπο.\nΤα φουσκωτά ταξίδεψαν σε σχηματισμό, με ταχύτητες από 22 έως 28 knots. Ο καιρός ήταν αρκετά καλός και η κατάσταση της θάλασσας ελαφρώς κυματώδης. Φτάσαμε στον Βρόσκοπο στην Τζιά περίπου στις 11:30πμ. Αφού ασφαλίσαμε τα σκάφη, άρχισε η αποβίβαση. Οι εθελοντές του «ΝΑΥΤΙΛΟΥ» ξεκίνησαν να προετοιμάζουν τα απαραίτητα για το μπάρμπεκιου, ενώ τα παιδιά διασκέδασαν το μπάνιο τους κάνοντας βουτιές από τα φουσκωτά στα καθαρά νερά της παραλίας, έπαιξαν ρακέτες και έκαναν ηλιοθεραπεία. Αργότερα δοκίμασαν τα εξαιρετικά αποτελέσματα της ομάδας που ανέλαβε το ψήσιμο ενώ οι γυναίκες του «ΝΑΥΤΙΛΟΥ» ετοίμασαν τις σαλάτες και το τραπέζι.\nΗ θαλασσινή εξόρμηση τελείωσε αργά το απόγευμα, χαρίζοντας στους συμμετέχοντες ξέγνοιαστες στιγμές και πολλά χαμόγελα. Η επιστροφή μας στην Ανάβυσσο είχε προγραματιστεί για τις 18:30μμ και η αποβίβαση των παιδιών από τα φουσκωτά είχε ολοκληρωθεί μέχρι τις 19:00μμ.\nΉταν μεγάλη χαρά για όλους εμάς στον «ΝΑΥΤΙΛΟ» που είχαμε την ευκαιρία να διοργανώσουμε για ακόμη μία χρονιά αυτή την δραστηριότητα για τα Παιδικά Χωριά SOS. Η Δράση αυτή εντάσσεται στο πρόγραμμα Κοινωνικής Αλληλεγγύης και Συμμετοχής της Λέσχης και πιστεύουμε ότι έδωσε χαρά στα παιδιά.\nΉταν για όλους μας και για τα νέα μέλη του Ναυτίλου, για ακόμη μία χρονιά, μία εμπειρία ξεχωριστή.\nΣτην πραγματοποίηση του ταξιδιού συνέβαλε επίσης η εταιρεία Intertech S.A.-Panasonic που πρόσφερε τρείς ψηφιακές φωτογραφικές μηχανές οι οποίες κληρώθηκαν σε τρία παιδιά από τα Χωριά SOS κατά την διάρκεια της εκδρομής.


May 2018 - Refill The Cup\n15 49.0138 8.38624 arrow 0 both 0 4000 1 0 horizontal https://refillthecup.gr 200 4000 -\nΤέλος του μήνα σήμερα, μπορεί οι οικονομικές υποχρεώσεις να μας πιέζουν άλλα αξίζουμε ένα διάλειμμα από την καθημερινότητα. Θα σας αναφέρουμε παρακάτω ταινίες που βγαίνουν σήμερα στην μεγάλη οθόνη του κινηματογράφου.\nΣπιτικό shimmer oil\nWell well beasties! Αγαπητή μου αναγνώστρια, εσύ που παρακολουθείς instagram και γενικά social media.Σίγουρα έχεις δει πόσο δημοφιλή έχουν γίνει τα ενυδατικά λαδάκια σώματος. Ξέρεις αυτά που έχουν και λίγο shimmer και χαρίζουν απίστευτη λάμψη στην επιδερμίδα.\nΤρία must κομμάτια για την γκαρνταρόμπα μας.\n1. Κουστούμι Το ανδρόγυνο στυλ είναι μόδα και φέτος. Κοστούμια σε παλ χρώματα αλλά και αυστηρές γκρι αποχρώσεις με ρίγες ή χωρίς είναι must. Συνδυάζονται εύκολα με sneakers ή ψηλοτάκουνα για πρωινές ή βραδυνές εμφανίσεις.\n“Η ΦΑΡΜΑ ΤΩΝ ΖΩΩΝ”\nΣημερινές προβολές ταινιών στο Cinema\nΗμερήσια πρόταση ταινίας-Τετάρτη\n1 2 … 5 -Older-\nNederlands English Français Deutsch Ελληνικά Italiano Português Русский Español\n-Ακολουθήστε μας -\nΟι Νύφες της Νιγηρίας θα σε μαγέψουν! Μαίρη Συνατσάκη\nΗ Greta Thunberg είναι η έμπνευση που όλοι χρειαζόμαστε! Μαίρη Συνατσάκη\nΚι όμως αυτοί είναι σταθμοί μετρό! Μαίρη Συνατσάκη\nΡιζότο με ψαρονέφρι αλα κρεμ\nΓρήγορο και νόστιμο γλυκό ψυγείου\nBanana Bread (ψωμί μπανάνας)\n© Copyright 2018 Refill The Cup. All Rights Reserved.


Το rotation, το «ΑΝΑΚΑΤΕΜΑ» κι η βασική «ανάγκη» του Γενάρη…\nΈκανε rotation o Γιάννης Πετράκης στο χθεσινό παιχνίδι κυπέλλου με τον ΑΠΟΕΛ, ακόμα κι έτσι μπορούσε να έχει διαφορετική έκβαση ο αγώνας του ΓΣΠ.\nΤο ζήτημα είναι ότι ο Ελλαδίτης τεχνικός, επιλέγει να «ανακατώνει» συνεχώς μερικούς παίχτες. Χτες για παράδειγμα άρχισε τον Χάμπο Κυριάκου σε θέση δεξιού μπακ (έπαιξε ξανά στην καριέρα του), αλλά επειδή «έχασε» τον Εφραίμ στη φάση του 1-0, αμέσως τον μετατόπισε στο κέντρο…\nΦώναξε τον Ντένιτς να καλύψει τη δεξιά πλευρά της άμυνας, δεν τα πήγε τόσο άσχημα ο Σέρβος. Ο Κατελάρης έπαιξε στόπερ, μια θέση που γενικά δεν φαίνεται να του «βγαίνει». Μόνο στο ματς με την Ομόνοια στο Τσίρειο, όταν αποτελούσε μέλος τριάδας στόπερ, είχε ικανοποιητική παρουσία.\nΓενικά ήταν ένα σχήμα, που δεν είχε καλή ισορροπία μέσα στο γήπεδο. Ο Γκακπέ αυτή τη φορά ήταν «χαμένος», δεν είναι το πιο εύκολο πράγμα ένας παίχτης που ξέρει ότι σύντομα θα τον διαγράψουν από το ρόστερ, να έχει την κατάλληλη ψυχολογία να «σηκώσει» την ομάδα.\nΑνύπαρκτος ήταν ο Μπένχοπ, γενικότερα στην φετινή σεζόν, ο Ολλανδός φορ δεν πάει καλά. Ο Γιώργος Βασιλείου είναι «τέρας» φιλοτιμίας ο άνθρωπος, όμως «βγάζει καπνούς». Ούτε ο ίδιος δεν περίμενε στα 36 του, να γράψει τόσα πολλά λεπτά συμμετοχής στο πρώτο μισό σεζόν.\nΜερίδα οπαδών… μουρμουρά (πάλι) στα Μέσα Κοινωνικής Δικτύωσης για τον Γιάννη Πετράκη και κάποιες από τις επιλογές τους. Θα τους… περάσει, αν και εφόσον η ομάδα, καταφέρει να περάσει με διπλό από την έδρα της Νέας Σαλαμίνας.\nΥπάρχει ένα ζήτημα στον Απόλλωνα, που αφορά τις θέσεις που είχε πραγματικά ανάγκη για «εμβολιασμό» η ομάδα τον Ιανουάριο. Είχαν πει από νωρίς ότι… έψαχναν παίχτη box to box στη μεσαία γραμμή. Όπως εξελίσσονται τα πράγματα (αν επιστρέψει από τώρα ο Μαλεκκίδης), δεν πρόκειται να φέρουν έναν τέτοιο παίχτη.\nΟ Μπίσεσβαρ δεν είναι τέτοιος, αφού οι ρεπόρτερ του ΠΑΟΚ που μίλησαν τα τελευταία 24ωρα, τόνισαν ότι πιο παραγωγικός είναι ο Ολλανδός άσος, παίζοντας πίσω από τον επιθετικό κορυφής. Μπορεί φυσικά να παίξει και ως εξτρέμ.\nΠάμε και στο κεφάλαιο τερματοφύλακας. Μερίδα οπαδών ασχολούνται με τον Δημήτρη Δημητρίου, με αφορμή το ότι δεν έκανε πολλές φάσεις ο ΑΠΟΕΛ και παραβιάστηκε δυο φορές η εστία του.\nΘεωρώντας ότι δεν έχει την προσωπικότητα να «αντέξει» στην πίεση των μαζεμένων ντέρμπι της δεύτερης φάσης του πρωταθλήματος.\nΤο παιδί όντως, παίζοντας για τέσσερις και πλέον μήνες βασικός (από τότε που τραυματίστηκε ο Μολ), στα περισσότερα παιχνίδια δεν έδωσε σοβαρές «αφορμές» με χτυπητά λάθη.\nΌμως, (όπως γράψαμε αμέσως μετά το ματς με την Πάφο), θα είναι πολύ πιο δύσκολα τα πράγματα, όταν η μπάλα θα «καίει» περισσότερο στην πορεία…\nΠεριμένουν πάντως στο Κολόσσι, ότι τις επόμενες μια-δυο εβδομάδες, θα υπολογίζει η τεχνική ηγεσία και τον Σέρβο κίπερ Αλεξάνταρ Γιοβάνοβιτς.\nThe post Το rotation, το «ΑΝΑΚΑΤΕΜΑ» κι η βασική «ανάγκη» του Γενάρη… appeared first on Thema Sports.\nΚΥΠΡΟΣ – ΚΟΡΩΝΟΪΟΣ: «Έσπασαν» το φράγμα των 300 τα νέα κρούσματα – Δεν ανακοινώθηκε θάνατος\nΤο βυσσινί ΤΡΕΝΟ του… 2021 «πάτησε» και την ΑΕΛ!\nΚάνει ΑΝΩ-ΚΑΤΩ την ενδεκάδα ο Πετράκης – Στην ΠΡΙΖΑ ο Κρητικός τεχνικός\n«Τα λιοντάρια στο σπίτι τους» (ΦΩΤΟΓΡΑΦΙΕΣ)\nΠρώτα ΔΙΠΛΟ και μετά… ΝΤΕΡΜΠΙ – Πιθανή ενδεκάδα Μπεργκ\nΕπιστολή ΠΑ.Σ.Π. σε Κούμα - Η απόφαση που χαρακτηρίζει ΑΠΑΡΑΔΕΚΤΗ και ζητά να αποσυρθεί άμεσα (ΦΩΤΟΓΡΑΦΙΕΣ)


Γιάννης Βούλγαρης: Αυταπάτες και ψέματα, κύριε Τσίπρα – ΚΙΝΗΣΕΙΣ ΠΟΛΙΤΩΝ\nΔύσκολο το δίλημμα που θέσατε σε εμάς τους πολίτες, κ.Τσίπρα. «Δεν είμαστε ψεύτες – είχαμε αυταπάτες». Τι είναι, άραγε, καλύτερα για εμάς; Ενας ψεύτης Πρωθυπουργός που μπορεί τουλάχιστον να έχει επίγνωση της πραγματικότητας ή ένας αυταπατώμενος Πρωθυπουργός που ως εκ τούτου αγνοεί τις πραγματικότητες; Δεν αποκλείεται εξάλλου κάποιος να έχει και αυταπάτες, και να είναι ψεύτης. Σε αυτή την περίπτωση, προφανώς, η τύχη ημών των πολιτών περιπλέκεται.\nΣε τι συνίστατο η «αυταπάτη» σας δεν το έχετε πει, αλλά είναι προφανές. Στην αυταπάτη ότι υπήρχε άλλος δρόμος από αυτόν που ακολουθούσαν οι προηγούμενες ελληνικές κυβερνήσεις για την αντιμετώπιση της χρεοκοπίας. Τον ίδιο άλλωστε που ακολούθησαν και όλες οι άλλες χώρες που μπήκαν και βγήκαν από τα Μνημόνια. Αντιθέτως, η δική σας «αντιμνημονιακή πολιτική» διοχέτευσε την οργή και την προσπάθεια της κοινωνίας σε λάθος κανάλια, αιχμαλώτισε το φαντασιακό της σε ψεύτικες καταστάσεις. Το αντιμνημόνιο είναι αυτό που σήμερα αποκαλύπτεται ως αυταπάτη, απάτη και ψεύδος ταυτόχρονα. Αυταπάτη γιατί στηρίχτηκε σε λάθος ανάγνωση της πραγματικότητας, απάτη γιατί συνειδητά διαστρέβλωνε την πραγματικότητα, ψεύδος γιατί προωθήθηκε με μια ανενδοίαστη προπαγάνδα που συνεχίζεται ώς σήμερα.\nΕχουν νόημα τέτοιες αναδρομές τώρα που επισφραγίστηκε η μνημονιακή κωλοτούμπα των ΣΥΡΙΖΑΝΕΛ; Εχουν. Χρειάζεται να μετρήσουμε το κόστος του ψεύδους και της αυταπάτης γιατί θα το βρούμε μπροστά μας. Το κόστος δεν είναι μόνο οικονομικό, παρότι ο απολογισμός που κάνουν οι ειδικοί είναι συντριπτικός για τον απλό πολίτη. Μεγαλύτερο είναι το εθνικό και πολιτικό κόστος, καθώς η χώρα βιώνει μια πρωτοφανή υποβάθμιση στη διεθνή και ευρωπαϊκή σκηνή. Διαπιστώσαμε πόσο «ψύχραιμα» αντιμετώπισαν τα διεθνή ΜΜΕ και οι ευρωπαϊκές ηγεσίες τη νέα «διαπραγμάτευση» και τις «απειλές» ότι η κυβέρνηση θα καταφύγει πάλι σε εκλογές. Η Ελλάδα των συριζανελιτών είναι γεωγραφικά, στρατιωτικά, πολιτικά και οικονομικά μια χώρα σε καραντίνα. Ακίνδυνη πια, σαν εξουδετερωμένη βόμβα, σε έναν κόσμο, σε μια Ευρώπη που έχουν μεγαλύτερα προβλήματα για να ανησυχούν.\nΗ αυταπάτη και το ψεύδος ξεκίνησαν από την ίδια την ανάλυσης της ελληνικής κρίσης που προτείνατε, κ. Τσίπρα. Ηταν άλλη μια εκδοχή της γνωστής ιστορικής παραμυθίας «φταίνε (μόνο) οι ξένοι» με την οποία επανειλημμένα αποφεύγουμε ως Ελληνες την ανάληψη της ευθύνης του εαυτού μας από τον εαυτό μας. Αντί ο ΣΥΡΙΖΑ να αναγνωρίσει το εμφανές, ότι η παγκόσμια χρηματοπιστωτική κρίση και η κρίση της ευρωζώνης είχαν φέρει στην επιφάνεια τα οικονομικά, πολιτικά και ιδεολογικά όρια του ελληνικού μοντέλου ανάπτυξης, προέβαλε τη βαρουφάκεια φόρμουλα ότι επρόκειτο μόνο για «κρίση χρέους» και ότι η σωτηρία θα ερχόταν από τη διαγραφή του. Συμπληρώθηκε η διάγνωση με μια «νεοκεϊνσιανή», υποτίθεται, ρητορεία που θεωρούσε ότι το πρόβλημα ήταν η μειωμένη ζήτηση που προκλήθηκε από το Μνημόνιο. Βοήθησαν, είναι αλήθεια, σε αυτό κάποια ονόματα της διεθνούς οικονομίας όπως ο Κρούγκμαν, ο Στίγκλιτς ή ο Πικετί, οι οποίοι είχαν ως στόχο την αμερικανική ή τη γερμανική πολιτική και μια «στο περίπου» γνώση της Ελλάδας.\nΗ βολική απλούστευση των αιτίων της κρίσης δεν εμπόδισε τους ΣΥΡΙΖΑΝΕΛ να εξαπολύσουν μια πλήρως αποδομητική επίθεση κατά της μεταπολιτευτικής Ελλάδας η οποία αναγορεύτηκε σε συνώνυμο της χρεοκοπίας, αντίληψη που έχει δυστυχώς περάσει ευρέως στις νεότερες γενιές. Ειδικά ο ΣΥΡΙΖΑ θεώρησε υπεύθυνο γενικά και αφηρημένα τον «δικομματισμό», γεγονός που δεν τον εμπόδισε ούτε τον εμποδίζει να τον αναπαράγει, επιδιώκοντας να γίνει ΠΑΣΟΚ στη θέση του ΠΑΣΟΚ, μαζεύοντας τα περιτρίμματα του παλαιού πολιτικού προσωπικού, υιοθετώντας όλες τις γνωστές επικοινωνιακές και πελατειακές πρακτικές που κάποτε η Αριστερά καταδίκαζε.\nΜε αυτές τις προϋποθέσεις, ο ΣΥΡΙΖΑ ακολούθησε μια ακραία πολωτική δημαγωγία, στα όρια ενός άοπλου εμφυλίου, ενθαρρύνοντας τη βία, καλλιεργώντας μια απεχθή αριστερή εθνικοφροσύνη που αναγόρευε τους αντιπάλους σε προδότες. Εφτιαξε μάλιστα αυτό το συμμαχικό εκτόπλασμα των συριζανελιτών που δείχνει εντυπωσιακά φαινόμενα ώσμωσης. Ενώ επικαλούνταν τη δημοκρατία, συνέδραμε ώστε η δημοκρατική ωριμότητα την οποία με κόπο κατακτούσε η Ελλάδα να κάνει βήματα πίσω. Οι πολιτικές του επιλογές και η δημαγωγική του πρακτική, από κοινού με τις επιπτώσεις της οικονομικής κρίσης, συνέργησαν ώστε να σημειώνεται ολόγυρά μας μια επιταχυνόμενη υποβάθμιση της θεσμικής κουλτούρας της χώρας. Το βλέπουμε στο δικαστικό σώμα, στα ΜΜΕ, στην Προεδρία της Δημοκρατίας. Μπορεί κάποιος να πει ότι είναι αναμενόμενο, ότι έτσι συμβαίνει στην αρχική φάση που μια λαϊκιστική παράταξη ανεβαίνει στην εξουσία. Λάθος. Δεν πρόκειται για το ίδιο πράγμα. Τώρα δεν έχουμε τη «βέβηλη» αλλά ενδεχομένως αναγεννητική πνοή που δίνει «η είσοδος των λαϊκών μαζών στους θεσμούς». Εδώ έχουμε τη σύμπλεξη του κομματισμού και της πόλωσης που εκπορεύονται από την κυβέρνηση, με την αυτοτελή εσωτερική κρίση βασικών κρατικών θεσμών και την έκπτωση των αντίστοιχων κρατικών ελίτ που τους στελεχώνουν. Η Δικαιοσύνη είναι και πάλι το πιο κραυγαλέο παράδειγμα.\nΤώρα ο Τσίπρας διέβη τον Ρουβίκωνα και μαζί πήρε όλον τον ΣΥΡΙΖΑ. Οι 53 και προσωπικά ο Τσακαλώτος αυτοακυρώθηκαν ως «αριστεροί ψάλτες» μιας δήθεν εσωκομματικής αντιπολίτευσης. Το πολύ πολύ να μείνουν σαν λόμπι εξουσίας. Στην πραγματικότητα ο Τσίπρας έγινε ο πιο μνημονιακός Πρωθυπουργός και ο ΣΥΡΙΖΑ το πιο μνημονιακό κόμμα, γιατί ουσιαστικά αυτό διαπραγματεύτηκε με τους δανειστές: ότι μπορεί να ενσωματώσει το αντιμνημονιακό ρεύμα στο Μνημόνιο.\nΠολλά γράφονται αυτές τις μέρες για τα πιθανά πολιτικά σενάρια, τις οικονομικές επιπτώσεις και περισσότερα θα γραφτούν προσεχώς. Αναμφίβολα θα υπάρξει μια κάποια πολιτική σταθεροποίηση, αν και η οικονομία δύσκολα θα βγει από την παρατεταμένη στασιμότητα. Ας κρατήσουμε όμως ότι όποιες και αν είναι οι εξελίξεις, θα παραμείνει στη συλλογική συνείδηση ή στο συλλογικό υποσυνείδητο ένα ανοιχτό ηθικό ζήτημα, με αυτοτελείς και αυτόνομες πολιτικές επιπτώσεις. Γιατί μπορεί όλα τα μεταπολιτευτικά κόμματα να έδιναν υποσχέσεις ως αντιπολίτευση και να τις ξεχνούσαν όταν γίνονταν κυβέρνηση, αλλά κανένα δεν εξαπάτησε με τόσο απροκάλυπτο τρόπο τον «κοσμάκη» όπως οι ΣΥΡΙΖΑΝΕΛ με τον αντιμνημονιακό λόγο και τη μεγαλοπρεπή μνημονιακή κωλοτούμπα. Δεν κάνουμε αφελή ηθικολογία. Υπάρχει ένα ηθικό ζήτημα που εκτρέφει και θα γιγαντώσει τον πολιτικό κυνισμό. Και της εξουσίας και των πολιτών. Ο πολιτικός κυνισμός της εξουσίας καταλήγει πάντα σε διαφθορά, διαπλοκή και σκάνδαλα. Οι πολίτες σωπαίνουν όταν ωφελούνται προσωπικά, αλλά εκρήγνυνται βίαια όταν βλάπτονται. Οσο μένει ανοιχτό αυτό το ηθικό ζήτημα, η χώρα δεν θα επιστρέψει στην κανονικότητα. Ποιος θα είναι ο τρόπος της πολιτικής κάθαρσης και της υπέρβασης του διχασμού της κοινωνίας μένει να φανεί. Σίγουρα η υπέρβαση αφορά όλα τα κόμματα, αλλά πρωτίστως εσάς, κ. Τσίπρα, και τους ΣΥΡΙΖΑΝΕΛ. Ας μην προσπεράσετε το ζήτημα με τη σκέψη ότι ο λαός σάς ψήφισε και ότι οι νικητές, όπως και οι νεκροί, δεδικαίωνται. Μπορεί να αποδειχτεί και αυτό μια αυταπάτη.\n– Ο Γιάννης Βούλγαρης είναι καθηγητής στο Τμήμα Πολιτικής Επιστήμης και Ιστορίας του Παντείου Πανεπιστημίου\n← Κ.Σημίτης: Προτιμώ να είμαστε δυσάρεστοι, παρά ψεύτες\nΤι απαντά το Ποτάμι για την απουσία Σταύρου από το Συνέδριο της Δημοκρατικής Συμπαράταξης →


Σύντομο σχόλιο για την Αφροδίτη Μάνου καλεσμένη στον ngradio - NGradio.gr\nΜια αγαπημένη τραγουδίστρια από τα παλιά, με ήθος και ενεργό παρουσία στην κοινωνία σε δύσκολους καιρούς! Παραμένει νέα, όμορφη και σοφή μετά από μια μεγάλη διαδρομή ζωής μουσικής και όχι μόνον. Και καλλιτεχνικά active! Μπήκε στο σπίτι-στούντιο και μέσα σε δευτερόλεπτα «σκανάρισε» το περιβάλλον! «Σαν εκκλησία είστε εδώ!» μας είπε, παρόλο που μόλις μια εικόνα υπάρχει στον χώρο, του αγαπημένου μας αρχαγγέλου Ραφαήλ -και η εικόνα της Παναγίας στο τραπέζι μας, δώρο του π. Ειρηναίου! Την ξάφνιασε ευχάριστα η παρέα μας, η οικογενειακή ζεστασιά! «Είναι πολύ ωραία εδώ! Περνάω πολύ ωραία!» μας είπε. Το όνομα της τής το έδωσε ο Νίκος Γκάτσος! Το «Μάνου» είναι ένεκεν του Μάνου Χατζιδάκι! Πιο ελπιδοφόρο καλλιτεχνικά όνομα δεν γίνεται! Πάντα ήθελε να γίνει τραγουδίστρια, μας είπε!\nΗ Αφροδίτη Μάνου γεννήθηκε στην Αθήνα, στον Ταύρο, μια γειτονιά προσφύγων, από πατέρα Μικρασιάτη. Αδερφή της είναι η Μαρία Δημητριάδη -την έχασε το 2009, ένα γεγονός σταθμός στην ζωή της. Μένει στον Πύργο των Αθηνών στον 13ο όροφο!\nΟι γονείς της τραγουδούσαν και οι δυο στο σπίτι τραγούδια της εποχής τους, ακόμα κι εκκλησιαστικά τροπάρια! Οι αδελφές στράφηκαν στο έντεχνο… «Θυμάμαι πως όταν ακούστηκε στο ραδιόφωνο το Κάπου υπάρχει η αγάπη μου του Μάνου Χατζιδάκι με την Μούσχουρη, το ραδιόφωνο άλλαξε!»\nΣτα 16 της χρόνια θα τραγουδήσει δυο τραγούδια του Γιάννη Σπανού για το σάουντρακ της ταινίας Εκείνο το καλοκαίρι, «Σαν με κοιτάς», «Ένα καλοκαίρι», «Μαζί σου στην ακρογιαλιά, που έγιναν μεγάλες επιτυχίες.\nΓια το τραγούδι της «Ο βασιλιάς κι εγώ» την πήρε στο τηλέφωνο ο Χατζιδάκις. Μας μίλησε για την συνεργασία της μαζί του -πως οι 40 μέρες που δούλεψε στον Σείριο και οι συζητήσεις επί σαράντα σαραντάλεπτα στο καμαρίνι μαζί του, ήταν δώρο ζωής! Το τραγούδι αυτό μαζί με την «Νύχτα» συμπεριλήφθηκαν στον δίσκο «Στον Σείριο υπάρχουνε παιδιά» του 1988.\nΌταν τελείωσε το σχολείο, ξεκίνησε να τραγουδάει στις μπουάτ της Πλάκας με την Χαρούλα Αλεξίου και τον Μανώλη Μητσιά. Το 1973, την φώναξε ο Θεοδωράκης για να τον ακολουθήσει σε μια περιοδεία σε όλο τον κόσμο. Έκανε μαζί του 156 συναυλίες! «Όταν βγήκα στον Καναδά και τραγούδησα την Μέρα Μαγιού, από τον Επιτάφιο, έπεσαν τόσα γαρύφαλλα πάνω μου, που παραλίγο να με ρίξουν κάτω!»\nΣυμμετείχε στο περίφημο πάρτι της Βουλιαγμένης το 1983 του Λουκιανού Κελαηδόνη. Τραγούδησε το «Μια μέρα μιας Μαίρης» το οποίο έγινε μεγάλη επιτυχία. Ξεκίνησε έκτοτε να γράφει η ίδια στίχους!\nΜπαίνω στον πειρασμό να παραθέσω αναλυτικά το σύνολο της δουλειάς της:\nΣπουδαίες έχουν χαρακτηριστεί οι ερμηνείες της στο Κίνησε ο Μάης, του Μίκη Θεοδωράκη (Γράμματα από την Γερμανία, 1975) και στο τραγούδι Ήταν τα λόγια σου φωτιά, του Σταύρου Ξαρχάκου (Διόνυσε Καλοκαίρι μας, 1972) Το 1979 έρχεται η Ποδηλάτισσα σε ποίηση Οδυσσέα Ελύτη και μουσική Μιχάλη Τρανουδάκη. Το 1981 συμμετέχει στα Αντάρτικα του Θάνου Μικρούτσικου και Απόπειρα, σε ποίηση Γιάννη Κοντού και μουσική Νίκου Καλλίτση, με δυο συγκλονιστικές ερμηνείες στα τραγούδια Χαμήλωσε και Πίσω από τα καθημερινά. Το 1984 γράφει στίχους και μουσική στην Νυχτερινή εκπομπή. Με την δουλειά της αυτή καθιερώνεται ως τραγουδοποιός. Το 1985 γράφει τους στίχους για το κομμάτι «Χαιρετίσματα», που τραγούδησε με μεγάλη επιτυχία ο Βασίλης Παπακωνσταντίνου. Το 1988 τραγουδάει μαζί με τον Γιάννη Μηλιώκα το Ροζ το οποίο τόσο πολύ αγαπήθηκε! Το 1990 στο Καιρός για δύο του Νίκου Πορτοκάλογλου η Αφροδίτη γράφει στίχους και τραγουδάει.\nΣτον προσωπικό της δίσκο Πού πας καραβάκι με τέτοιο καιρό (1994) ερμήνευσε ένα τραγούδι που είχε γράψει για την ολυμπιονίκη Βούλα Πατουλίδου με τον τίτλο Για ποια Ελλάδα!\nΤο 1999 οι Ρέππας-Παπαθανασίου θα την φωνάξουν να γράψει μουσική για την παράστασή τους Δυόμισι φόνοι κι ένα μπουλντόγκ. Τα επόμενα χρόνια συνεργάζεται συνέχεια με το δίδυμο στο σινεμά (Το Κλάμα βγήκε απ’ τον παράδεισο, Οξυγόνο) και στο θέατρο (Τσινετσιτά). Το 2009 συμμετέχει στην παράσταση Νο σμόκιν με τους Λαυρέντη Μαχαιρίτσα, Γιάννη Κότσιρα και τα Κίτρινα Ποδήλατα. Τραγούδησε επίσης στην Κλεψύδρα των Onirama.\nΗ Αφροδίτη Μάνου είναι μια ολοκληρωμένη μουσικός:\nερμηνεύτρια, τραγουδοποιός, στιχουργός. Σημαντικοί οι προσωπικοί της δίσκοι: Νυχτερινή εκπομπή, Σαν Αφροδίτη, Καιρός για δύο, Πού πας καραβάκι με τέτοιο καιρό, Δυόμισι φόνοι και ένα μπουλντόγκ, Το κλάμα βγήκε απ’ τον παράδεισο, Οξυγόνο, Τσινετσιτά. Και οι συμμετοχές της ως ερμηνεύτριας: σε δίσκους με μουσική των Μάνου Χατζιδάκι (“Στο Σείριο υπάρχουνε παιδιά”, 1988), Μίκη Θεοδωράκη (“Λιανοτράγουδα της πικρής πατρίδας”, 1973, “Γράμματα από τη Γερμανία”, 1975, “Κονσέρτο 5” 1997), Σταύρου Ξαρχάκου (“Διόνυσε καλοκαίρι μας”, 1972), Μάνου Λοΐζου (“Κάτω από ένα κουνουπίδι”, 1995), Γιάννη Σπανού (“Εκείνο το καλοκαίρι”, 1971, “Αναζήτησις”, 1992), Κώστα Καλδάρα (“Που πέφτουν τα σύνορα;”, 1991), Γιώργου Κατσαρού (“Μικρές ώρες”, 1972), Διονύση Σαββόπουλου (“Η ρεζέρβα”, 1979), Θάνου Μικρούτσικου (“Τα αντάρτικα”, 1981), Γιάννη Ζουγανέλη (“Λαϊκή ανθολογία Βάρναλη”, 1977), Γρηγόρη Μπιθικώτση (“Ουράνιο τόξο”, 1972), Λουκιανού Κηλαηδόνη (“Χαμηλή πτήση”, 1982, “Πάρτι στη Βουλιαγμένη”, 1983, “Αχ, πατρίδα μου γλυκιά”, 1982), Γιάννη Μηλιώκα (“Και άλλα πολλά εμπριμέ”, 1988), Νίκου Μαμαγκάκη (“Ο νέος Ερωτόκριτος”, 1975), Νίκου Καλλίτση (“Απόπειρα”, 1981), Μιχάλη Τρανουδάκη (“Η ποδηλάτισα”, 1979), Μιχάλη Γρηγορίου (“Ανεπίδοτα γράμματα”, 1977), Αλέξανδρου Δήμα (“Τα φεγγάρια του χειμώνα”, 1993), Βασίλη Δημητρίου (“Βαμμένα κόκκινα μαλλιά”, 1993), Θανάση Μωραΐτη (“Τριαντάφυλλο του βράχου”, 1998), Μιχάλη Μουστάκη (“Μύθοι”, 1994), Φατμέ (“Πάλκο”, 1989) κ.α.\nΗ Αφροδίτη μας μίλησε με ενθουσιασμό για την συμμετοχή της στο μουσικό σχήμα «One night stand», με τον συνθέτη Νίκο Πλατύραχο (πιάνο) και την Χριστίνα Κολοβού (τσέλο). Εννοείται πως η φιλία της και η συνεργασία της με τους Ρέππα-Παπαθανασίου συνεχίζεται! Καλά τραγούδια, Αφροδίτη!